La Unió Musical d'Alaquàs inaugura les noves instal·lacions de l'entitat
17/03/2003 14:17:00

# La Unió Musical d'Alaquàs inaugura les noves instal·lacions de l'entitat

*   17/03/2003 14:17:00
*   [Imprimir](#)
*   Compartir
*    https://www.alaquas.org/documento.asp?id\_do=8487

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8487%2F1&title=Ajuntament%20d%27Alaqu%C3%A0s.%20Prensa.La%20Uni%C3%B3%20Musical%20d%27Alaqu%C3%A0s%20inaugura%20les%20noves%20instal%C2%B7lacions%20de%20l%27entitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8487/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8487/8487_Form_4.jpg)](https://www.alaquas.org/ficheros/documentos/2003/2/8487/8487_Form_10.jpg "<a href='https://www.alaquas.org/ficheros/documentos/2003/2/8487/8487_Form_10.jpg' target=_blank><i class='fa fa-external-link' aria-hidden='true'></i>.La Unió Musical d'Alaquàs inaugura les noves instal·lacions de l'entitat</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8487&idioma=1&autotraduce=0)

La reforma i ampliació de la UMA han estat possibles gràcies al conveni signat entre l'Ajuntament d'Alaquàs i l'entitat

El dissabte 15 de març es va celebrar l'acte oficial d'inauguració de les obres de remodelació de la Unió Musical d'Alaquàs. A l'acte, que es va celebrar en un dels salons de l'entitat a les 20:30 hores de la vesprada, van assitir l'Alcalde d'Alaquàs, Jorge Alarte, el President de la Unió Musical d'Alaquàs, Josep Maria Planells, membres de la Junta Directiva i músics d'aquesta societat.

Prèviament a l'acte, membres de la Corporació Municipal i de l'entitat musical desfilaren en cercavila, acompanyats per la Banda de música, finalitzant el seu recorregut en l'entrada de la UMA, al carrer de la Música.

A continuació, va tindre lloc l'acte oficial d'inauguració. En primer lloc, es va projectar un vídeo històric de la inauguració de l'entitat, l'any 1958 i tot seguit un vídeo de les obres de reforma i ampliació realitzades.

Aquesta projecció va donar pas a la intervenció de Josep Mª Planells, qui en el seu parlament va agraïr la presència de l'Alcalde d'Alaquàs, Jorge Alarte, dels membres de la corporació municipal, de l'arquitecte, Rafa Gil, dels socis i de les veïnes i veïns assistents, en un dia tan especial. Així mateix va tindre unes paraules de reconeixement pel recolzament de l'Ajuntament d'Alaquàs "la institució més pròxima" per fer possible aquest projecte.

A continuació, va intervindre l'Alcalde d'Alaquàs, qui va destacar la importància del projecte de reforma i ampliació de la UMA, que "ha suposat la inversió pública municipal més forta dels últims quatre anys, per damunt de la inversió realitzada en el Centre Cultural el Castell". Així mateix va manifestar que la realització d'aquesta obra és la resposta de l'Ajuntament d'Alaquàs per la gent que participa i que fa cultura en la ciutat, i aquest és el cas de l'entitat de la Unió Musical d'Alaquàs.

La reforma i ampliació de la Unió Musical d'Alaquàs ha estat possible gràcies al conveni signat entre aquesta entitat històrica i l'Ajuntament d'Alaquàs. Aquestes dues institucions seran les encarregades de regular els usos compartits d'aquestes noves instal·lacions després d'haver-se signat el passat 1 de març el "Consorci per a la Promoció de la Cultura en Alaquàs" que estarà presidit per l'Alcalde d'Alaquàs.

Aquesta reforma és la més important que s'ha realitzat a aquest edifici històric des de la seua construcció l'any 1958. Les obres han permés l'ampliació de la seu de la Unió Musical d'Alaquàs perquè puga ser utilitzada per tots els col·lectius d'Alaquàs i la construcció de noves instal·lacions musicals com ara el nou Auditori d'Alaquàs, el conservatori, una nova sala d'assaig i una cafeteria.